
Nacionalna turistička organizacija Crne Gore
Ulica Slobode 2
81000 Podgorica, Montenegro

Tel.: +382 77 100 001  
info@montenegro.travel  
www.montenegro.travel

Broj: 
Podgorica:

Predmet: Međunarodni turistički sajam „CMT“  u Štutgartu, 16. – 24. januara 2027. godine

Poštovani/e,

Nacionalna turistička organizacija Crne Gore organizuje učešće Crne Gore na međunarodnom turističkom sajmu  „CMT“  u Štutgartu, koji se održava od 16. do 24. januara 2027. godine. 
Sajam „CMT“ je predstavlja jedan od najznačajnijih sajmova namijenjenih širokoj publici i ljubiteljima putovanja, koji svake godine privuče preko 250.000 posjetilaca i više od 2.000 izlagača iz cijelog svijeta. Ovaj sajam je izvor inspiracije za putnike, kao i ključna platforma za turističku industriju, na kojoj se predstavljaju turistički paket aranžmani i destinacijske ponude, karavani, kamp-prikolice, kamperi, motorna vozila te prateća oprema i dodaci. Događaj se fokusira na različite aktivnosti za slobodno vrijeme, uključujući biciklizam, golf, velnes i krstarenja.
Imajući u vidu da je učešće Crne Gore na međunarodnom turističkom sajmu „CMT“ u Štutgartu jedna od aktivnosti u okviru projekta INTERREG IPA South Adriatic ASCEND, za učešće na ovom sajmu neće se naplaćivati participacija zainteresovanim učesnicima.

Zainteresovani učesnici će imati mogućnost predstavljanja u okviru paketa koji obuhvata pola pulta. Učešće na sajmu podrazumijeva da učesnici samostalno organizuju i snose troškove transporta svog promotivnog materijala, kao i troškove ulaznica za sajam.

Imajući u vidu ograničen broj raspoloživih mjesta, u slučaju većeg broja prijavljenih zainteresovanih učesnika, učešće će biti omogućeno prema redosljedu pristiglih prijava, odnosno u skladu sa vremenom njihovog dospijeća.
Molimo Vas da nas blagovremeno, a najkasnije do 16.10.2026. informišete o svom učešću i pošaljete ispunjen prijavni list na email adresu danica.banjevic@montenegro.travel.  
Participacija za strateške partnere: Shodno Ugovoru o strateškom partnerstvu strateški partneri ne plaćaju participaciju, ali su u obavezi da ispune prijavni list do navedenog datuma. 

Promotivni materijal: Učesnici samostalno organizuju i snose troškove transporta promotivnog materijala potrebnog za predstavljanje na sajmu.
Više detalja o sajmu možete naći na webstranici: http://www.messe-stuttgart.de/en/cmt/ 
Kontakt osoba: Danica Banjević, danica.banjevic@montenegro.travel, 067 214 488.

Unaprijed zahvaljujemo na saradnji i očekujemo Vaš odgovor.
Obradila: Suzana Đonlekić

Odobrila: Danica Banjević

Prilog: Prijavni list (Prijava) za participaciju

